M3M पार्टनर के वॉयस सैंपल की होगी जांच; ED रेड में 60 करोड़ की कारें, 6 करोड़ की ज्वेलरी मिली
हरियाणा में पूर्व CBI जज सुधीर परमार रिश्वत कांड केस में जल्द ही हरियाणा एंटी करप्शन ब्यूरो (ACB) बड़े खुलासे करेगी। इसके वजह है कि इस केस से जुड़े सभी लोगों ने वॉयस सैंपल जांच की अपनी सहमति दे दी है।
हरियाणा में पूर्व CBI जज सुधीर परमार रिश्वत कांड केस में जल्द ही हरियाणा एंटी करप्शन ब्यूरो (ACB) बड़े खुलासे करेगी। इसकी वजह यह है कि इस केस से जुड़े सभी लोगों ने वॉयस सैंपल जांच की अपनी सहमति दे दी है। M3M कंपनी के पार्टनर रूप बंसल ने भी इसके लिए अपनी सहमति जता दी है। इससे पहले पूर्व सीबीआई जज सुधीर परमार भी दे चुके हैं कोर्ट में वॉयस सेंपलिंग को लेकर अपनी सहमति दे चुके हैं।
गुरुग्राम में ED ने रियल एस्टेट कंपनी M3M के ठिकानों पर सोमवार को छापेमारी करके 60 करोड़ की लगजरी कारें और 6 करोड की ज्वेलरी जब्त की हैं। M3M के मालिक बंसल बंधु हैं। हरियाणा के एक रिटायर्ड IAS का भी इस ग्रुप में बड़ा शेयर है। ईडी ने आरोप लगाया है कि एम3एम समूह के प्रवर्तकों- बसंत बंसल, रूप कुमार बंसल, पंकज बंसल एवं अन्य प्रमुख लोग तलाशी अभियान के दौरान जांच-पड़ताल से जानबूझकर बचते रहे।
ये लग्जरी गाड़ियां की गई जब्त
प्रवर्तन निदेशालय ने कहा कि रियल एस्टेट कंपनियों के परिसरों की तलाशी के दौरान उसे फेरारी, लैम्बॉर्गिनी, लैंड रोवर, रोल्स रॉयस, बेंटले, मर्सिडीज एवं मेबैक जैसी 17 लग्जरी गाड़ियां भी जब्त की गई हैं। इनकी कीमत करीब 60 करोड़ रुपये आंकी गई है। इसके अलावा 5.75 करोड़ रुपये मूल्य के गहने, 15 लाख रुपए नकद और कई अहम दस्तावेज भी बरामद किए गए हैं।
वित्तीय मामलों की जांच के लिए पड़े छापे
रियल एस्टेट डेवलपर्स M3M और IREO पर ईडी की छापे की कार्रवाई में वित्तीय मामलों की जांच करने वाली एजेंसी ईडी ने बयान में कहा कि इन रियल एस्टेट कंपनियों के दिल्ली एवं गुरुग्राम स्थित 7 परिसरों पर एक जून को तलाशी अभियान चलाया गया था। इसी दौरान लग्जरी गाड़ियां जब्त की गईं हैं।
जांच-पड़ताल से जानबूझकर बचते रहे डायरेक्टर्स
ईडी ने आरोप लगाया है कि एम3एम समूह के प्रवर्तकों- बसंत बंसल, रूप कुमार बंसल, पंकज बंसल एवं अन्य प्रमुख लोग तलाशी अभियान के दौरान जांच-पड़ताल से जानबूझकर बचते रहे। एजेंसी पिछले कुछ वर्षों से आइरियो समूह के खिलाफ धन को दूसरी जगह लगाने और निवेशकों से मिले पैसे के दुरुपयोग के आरोपों की जांच कर रही है। ईडी के मुताबिक, उसे जांच में पता चला कि सैकड़ों करोड़ रुपए की राशि एम3एम ग्रुप के जरिए भी भेजे गए। ऐसे ही एक लेनदेन में 400 करोड़ रुपए कई कंपनियों से होते हुए एम3एम को आइरियो से मिले थे।
परमार पर 7 करोड़ रुपए रिश्वत के आरोप
एंटी करप्शन ब्यूरो की जांच में सामने आया था कि पूर्व जज सुधीर परमार कथित रूप से मदद करने के लिए M3M के मालिकों से 5 से 7 करोड़ रुपए की मांग की गई थी। एंटी करप्शन ब्यूरो का आरोप है कि सुधीर परमार इसे केस से जुड़े लोगों की मदद कर रहे थे। सुधीर परमार की ED कोर्ट में चल रहे मामलों को लिए 5 से 7 करोड रुपए की मांग की गई थी।
2021 में हो चुकी गिरफ्तारी
M3M के मालिक ललित गोयल के खिलाफ ED कोर्ट में धोखाधड़ी और कर खरीदारों व अन्य धन की हेराफेरी का मामला चल रहा था। इस मामले में वर्ष 2021 में ललित गोयल की गिरफ्तारी की गई थी, जिसके बाद यह मामला सुधीर परमार की अदालत में लंबित था। एसीबी के अधिकारियों का कहना है कि सुधीर परमार एक अन्य व्यक्ति के बीच और उसके भतीजे अजय परमार का स्क्रीनशॉट प्राप्त किए हैं। सुधीर परमार का भतीजा अजय परमार बिचौलिया का काम कर रहा था।